נוויל לסקי

נוויל ג'ונאס לסקי (באנגלית: Neville Jonas Laski ) ( Queen's Counsel ) (18 בדצמבר 1890 – 24 במרץ 1969) <ref></ref> היה שופט אנגלי ואחד ממנהיגי יהדות בריטניה. שמו הופיע ברשימות השחורות של הרייך השלישי במקרה שהנאצים יצליחו לכבוש את לונדון.<ref></ref>

== ביוגרפיה ==
=== משפחה ===
לסקי הגיע ממשפחה בריטית בולטת בחיים האינטלקטואליים והציבוריים באנגליה. אביו היה נתן לסקי (1863–1941), סוחר כותנה, יהודי, ליטאי שגדל במידלסברו והשתקע במנצ'סטר. בשנת 1906 מונה לשופט בעיר והיה ממנהיגי יהדות בריטניה<ref name=":0"></ref>; אמו, שרה פרנקנשטיין (1869–1948), נישאה לנתן לסקי בשנת 1889, הייתה חברה במועצת העיר מנצ'סטר במשך שנים רבות.<ref name=":0" /> <ref>Frangopulo, N. J., ed. (1962) Rich Inheritance. Manchester: Education Committee; pp. 157-58</ref> אחיו הצעיר היה פוליטיקאי ממפלגת הלייבור הבריטית והכלכלן הרולד לסקי . בשנת 1914<ref name=":1"></ref> נוויל, נישא לפינה אמילי, בתו הבכורה של משה גאסטר; היו להם ארבעה ילדים, ביניהם הסופרת, העיתונאית ואשת רדיו ה-BBC מרחניטה לסקי . <ref></ref>

=== השכלה ===
* בית הספר התיכון של מנצ'סטר 
* קליפטון קולג' <ref>"Clifton College Register" Muirhead, J.A.O. p9257/8: Bristol; J.W Arrowsmith for Old Cliftonian Society; April, 1948</ref>
* מכללת קורפוס כריסטי, אוקספורד , אחת מ-12 המכללות העתיקות באוקספורד, בה הוא סיים את למודי המוסמך בהצטיינות, בשנת 1912.<ref name=":0" />

=== קריירה ===
בשנת 1911 נוויל התגייס לצבא הבריטי, בשנת 1914 הוענקה לו מדליית הגבורה בקרב. במהלך מלחמת העולם הראשונה שירת בגדוד השישי של חיל רגלים הבריטי שלחם, בגליפולי, סיני וצרפת, ופרש מהצבא בדרגת קפטן.<ref name=":1" />

לסקי היה עורך דין ומונה ליועץ המלך (KC) בשנת 1930 ולמייצג משפטי באינר טמפל בשנת 1938. בין השנים 1953–1956 היה שופט ערעורים של האי מאן ובין השנים 1935–1956 היה בתפקיד רשם בית המשפט של העיר ברנלי. בשנים 1963-1956נוויל היה שופט והרשם בבית המשפט של ליברפול. <ref></ref>

בין השנים 1956-1950הוא היה חבר במועצה הכללית של לשכת עורכי הדין הבריטים, בין השנים 1952–1956, היה יו"ר ועדת ההתנהגות המקצועית של הלשכה ובין השנים 1955–1956 מלא את תפקיד הגזבר של הלשכה.

== תפקידים אחרים ==
* יו"ר בית החולים היהודי Manchester Victoria Memorial Jewish Hospital
* בשנת 1914 לאחר חתונתו לפינה אמילי, בתו של משה גאסטר, נוויל הפך לחבר מוביל בעדה הספרדית בבריטניה.
* בין השנים 1933–1939 נשא בתפקיד נשיא, ועד שליחי הקהילות של יהודי בריטניה בלונדון. <ref>[http://www.nationalarchives.gov.uk/a2a/records.aspx?cat=074-ACC3121_2&cid=0#0 Board of Deputies of British Jews], London Metropolitan Archives</ref> בשנים אלה ספג ביקורת רבה על כך שהוא לא מספיק ציוני.<ref name=":0" /> בשנת 1933 לסקי נבחר גם לתפקיד יו"ר הוועד המנהל של הסוכנות היהודית לפלשתינה, בבריטניה.
* בין השנים 1961–1967 הוא היה נשיא קהילת יהודי ספרד ופורטוגל.
* סגן נשיא האגודה האנגלו-יהודית

== פרסומים ==
* בשנת 1939 נוויל פרסם את אוסף מאמריו בספר שנקרא "זכויות היהודים ועוולות היהודים".

== קישורים חיצוניים ==
* [https://archiveshub.jisc.ac.uk/search/archives/0649967e-bf04-3c3a-b794-9a9a053e087f אודות נוויל לסקי באתר archiveshub]

== הערות שוליים ==

קטגוריה:בוגרי אוניברסיטת אוקספורד
קטגוריה:יהודים אנגלים
קטגוריה:שופטים בריטים
קטגוריה:אישים שהשתתפו בוועידות הקונגרס הציוני העולמי
קטגוריה:יהודים בצבא הבריטי במלחמת העולם הראשונה
קטגוריה:ועד שליחי הקהילות: אישים
קטגוריה:ציונים ילידי המאה ה-19
קטגוריה:בריטים שנולדו ב-1890
קטגוריה:בריטים שנפטרו ב-1969